Taron Egerton

Actor o Gymru yw Taron David Egerton (ganwyd 10 Tachwedd 1989). Daeth i sylw gyntaf am ei ran fel Dennis "Asbo" Severs yn y gyfres deledu Brydeinig The Smoke a Gary "Eggsy" Unwin yn y ffilm Kingsman: The Secret Service.

Chwaraeodd ran Edward Brittain yn y ffilm ddrama Brydeinig Testament of Youth a rhan Liam Jay ym mhennod dwy ran "The Ramblin' Boy" yn seithfed gyfres Lewis. Ymddangosodd yn y ffilm drosedd gyffrous Legend (2015) a serennodd fel Eddie "The Eagle" Edwards yn y ffilm fywgraffiadol Eddie the Eagle (2016). Yn 2019, portreadodd y cerddor Elton John yn y ffilm fywgraffiadol Rocketman lle mae'n canu yr holl ganeuon ei hun.

 Bywyd personol ac addysg 
Ganwyd Egerton ym Mhenbedw, Glannau Merswy, Lloegr, i rieni Seisnig o Lerpwl. Roedd ganddo un famgu o Gymru. Mae ei enw cyntaf yn gamsillafiad o "Taran" a'r awgrym yw bod ei fam wedi gwneud camgymeriad wrth gyfieithu o'r gair Saesneg "thunder". Roedd ei dad yn arfer rhedeg gwely-a-brecwast ac mae ei fam yn gweithio yn y gwasanaethau cymdeithasol. Fe'i magwyd yn wreiddiol yn ardal Penbedw. Ysgarodd ei rieni pan oedd yn ddwy flwydd oed a symudodd gyda'i fam i Ynys Môn. Yn ddiweddarach symudodd y teulu i Aberystwyth pan oedd yn ddeuddeg.

Mae Egerton yn ystyried ei hun yn Gymro ac mae'n yn siarad Cymraeg yn rhugl. Fe aeth i Ysgol Gyfun Penglais yn Aberystwyth. Tra oedd yn yr ysgol roedd yn aelod o Theatr Ieuenctid Cenedlaethol (Prydain) a Chanolfan y Celfyddydau Aberystwyth.

Cafodd ei hyfforddi fel actor yn RADA ac fe raddiodd gyda BA (Anrhydedd) mewn Actio yn 2010. Mae'n canu tenor, yn arbenigo mewn ymladd llwyfan ac mae ei ddiddordebau yn cynnwys llenyddiaeth a theithio.

Yn ystod ei gyfnod yn RADA, fe enillodd wobr 'Perfformiwr Myfyriwr y Flwyddyn' gan Gymdeithas Stephen Sondheim yn 2011, pan oedd yn 21 mlwydd oed.Stephen Sondeim Society - Student Performer of the Year; Adalwyd 2015-12-11

 Gyrfa 
Cychwynnodd ei yrfa actio yn 2012 gyda rhan fach mewn dwy bennod o Lewis fel Liam Jay. Yn ddiweddarach fe ymunodd â phrif gast y gyfres The Smoke ar Sky1.

Chwaraeodd Egerton chwarae ran Gary 'Eggsy' Unwin, protégé i Harry Hart (Colin Firth), yn ffilm Matthew Vaughn -  Kingsman: The Secret Service. Fe wnaeth gyd-serennu yn y ffilm Testament of Youth, wedi'i seilio ar fywyd Vera Brittain, lle'r oedd Alicia Vikander a Kit Harington yn chwarae'r prif rannau.

 Ffilmyddiaeth 
bawd|150px|Egerton yn Comic-Con Rhyngwladol San-Diegol 2017
 Ffilm 
 Blwyddyn Teitl Rhan Cyfarwyddwr Nodiadau2012PopAndyEdward HicksFfilm fer2013HereafterTamburlaineJohnny KentonFfilm fer2014Testament of Youth Edward BrittainJames KentEnwebwyd — Gŵyl Ffilm Llundain am "British Newcomer"2015Kingsman: The Secret ServiceGary "Eggsy" UnwinMatthew VaughnGwobr "Empire" am "Best Male Newcomer"
Enwebwyd - Gwobr BAFTA Am Seren Newydd
Enwebwyd — Gwobr "Teen Choice" am "Choice Movie: Breakout Star"
Enwebwyd - Gwobr Saturn am Actor Gorau2015LegendEdward "Mad Teddy" SmithBrian Helgeland2016Eddie the EagleEddie "The Eagle" EdwardsDexter FletcherEnwebwyd - Gwobr "Teen Choice" am "Choice Movie Actor: Drama"SingJohnny (llais) Christophe Lourdelet & Garth Jennings2017Love at First Sight Johnny (llais)Benjamin Le Ster & Matthew NealsonFfilm fer Billionaire Boys ClubDean Karny James CoxKingsman: The Secret Service 2Gary "Eggsy" Unwin / GalahadMatthew Vaughn2018 Robin HoodOtto Bathurst2019RocketmanElton JohnDexter Fletcher2021Sing 2Johnny (llais)Garth Jennings2023TetrisHenk RogersJon S. Baird 2024 Carry-On Ethan Kopek   2025 She Rides Shotgun NateHefyd yn gynhyrchydd gweithredol  2026 Apex  Ôl-gynhyrchu TBA Everybody Wants to Fuck Me  Yn ffilmio

 Teledu 
 Blwyddyn Teitl Rhan Nodiadau2013LewisLiam Jay2 bennod2014The SmokeDennis "Asbo" Severs8 pennod2018Watership DownEl-Ahrairah (llais)Cyfres fer2019MoominvalleyMoomintroll (llais)Prif ran 2019 The Dark Crystal: Age of Resistance Rian (llais) Prif ran2022Black BirdJimmy KeeneCyfres fer 2025 Smoke Dave Gudsen Cyfres fer; hefyd yn gynhyrchydd gweithredol 

Theatr
 Blwyddyn Teitl Rhan Theatr2005Oliver!The Artful DodgerCanolfan y Celfyddydau Aberystwyth2012The Last of the HausmannsDannyRoyal National Theatre2013No QuarterTommyRoyal Court Theatre2022CockMAmbassadors Theatre

Fideo cerddoriaeth
BlwyddynArtistCânAlbwm2015Lazy Habits"The Breach"The Atrocity Exhibition

 Cyfeiriadau 

 Dolenni allanol 
 Taron Egerton yn yr Internet Movie Database
 Taron Egerton yn Rotten Tomatoes

Categori:Genedigaethau 1989
Categori:Actorion teledu o Gymru
Categori:Actorion ffilm o Gymru
Categori:Actorion theatr o Gymru
Categori:Pobl o Aberystwyth
Categori:Pobl addysgwyd yn Ysgol Gyfun Penglais